open-index/open-wikipedia-markdown huggingface dataset:
Willis Lamb

**Willis Eugene Lamb** (12. heinäkuuta 1913 – 15. toukokuuta 2008) oli yhdysvaltalainen fyysikko. Hän sai vuonna 1955 Polykarp Kuschin kanssa Nobelin fysiikanpalkinnon vedyn spektrin hienorakennetta koskevista löydöistään, niin sanotusta Lambin siirtymästä. Hänen työnsä loi perustan kvanttisähködynamiikalle.

Lamb syntyi Los Angelesissa ja kävi siellä koulunsa. Hän opiskeli Berkeleyssä ja suoritti kandidaatintutkinnon kemiasta vuonna 1934 ja väitteli teoreettisesta fysiikasta 1938. Väitöskirjaa ohjasi Robert Oppenheimer.

Väiteltyään Lamb aloitti työt Columbian yliopistossa, missä hän jatkoi vuoteen 1951 asti. Nobelilla palkittu tutkimus tehtiin noina vuosina. Hän mittasi uusilla tarkoilla menetelmillä vedyn spektriviivoja ja totesi niiden olevan eri paikassa kuin mihin niiden siihenastisen teorian perusteella piti tulla. Havainto sai fyysikot arvioimaan uudelleen periaatteita, joilla kvanttifysiikkaa voidaan soveltaa sähködynamiikkaan.

Columbian jälkeen Lamb toimi Stanfordissa, Harvardissa, Oxfordissa ja Yalessa. Vuonna 1974 hän siirtyi Arizonan yliopistoon, mistä jäi eläkkeelle 2002.

## Lähteet
*

### Viitteet
Elias Brenner

**Elias Brenner** (18. huhtikuuta 1647 Isokyrö – 16. tammikuuta 1717 Tukholma, Ruotsi) oli suomalainen taidemaalari ja -graafikko.

Brennerin vanhemmat olivat kirkkoherra Isak Brenner ja Susanna o.s. Werenberg. Hänen puolisonsa olivat 1. Ehrengerd o.s. Stamm, 2. Sophie Elisabeth o.s. Weber. Hän oli antikviteettikollegion asessori 1692, ja hänet aateloitiin 1712.

Brenner julkisti 1680 teoksen "Nomenclatura et species Colorum miniatae picturrae" ja aloitti teoksen "Thesaurus Nummorum Sveo-Gothicorum" kuvittamisen 1691. Hänen teoksiaan on Ateneumin taidemuseossa, Sinebrychoffin kokoelmissa ja Kansallismuseossa  Ruotsissa teoksia on Nationalmuseumissa Tukholmassa ja Malmö museumissa.

Brenner toimi antikviteettikollegion piirtäjänä 1668–1672. Hän tuli piirtäjänä Suomeen 1670 ja tallensi muistiin Turussa ja muualla Suomessa paljon sellaista, mikä myöhemmin tuhoutui. 1672 hän palasi Tukholmaan, mutta erosi antikviteettikollegiosta, koska katsoi jääneensä vaille korvausta työstään. Hän oli piirtäjänä Kaarle XI:n seurueessa 1673 Ruotsissa ja kävi myös Kööpenhaminassa. Sen jälkeen hän toimi Ruotsissa vapaana taiteilijana, kunnes hänet 1677 kutsuttiin hovin miniatyyrimaalariksi. Numismaattisten tutkimusten ansiosta Brenner nimitettiin 1693 antikviteettikollegion asessoriksi.

## Lähteet
*Ennen vuotta 1820 syntyneet taiteilijat Suomessa, Kuvataiteilijamatrikkeli
*S. H., Brenner, Elias, muinaistutkija ja pienoiskuvamaalari, Pohjanmaan väylän matkailuhakemisto.  Viitattu 28.6.2008.

## Aiheesta muualla

*Elias Brenner Valtion taidemuseon kokoelmissa
*Satu Frondelius, Suomen kansallismuseon muotokuvaminiatyyrit, Kansallismuseo, myös haku 
*Kaksi Brennerin miniatyyriä, Museosuomi
*Elias Brenner, Vaasa- ja suurvalta-ajan taidehistoriaa, Maalaustaide, Nikkemedia taidehistoria 
* Isonkyrön poika. Mies, josta Euroopan kruunupäät kilvoittelivat, Seura, 18.08.1937, nro 33, s. 8, Kansalliskirjaston digitaaliset aineistot

### Kirjallisuutta
*Henni Reijonen, ”Elias Brenner miniatyyrimaalausperinteen edustajana”. Suomen Museo 2001. Suomen Muinaismuistoyhdistys 2002.
*Aarno Maliniemi, Elias Brenner kirjojen keräilijänä. THArk 11: Turun Historiallinen Arkisto XI. Turun Historiallinen Yhdistys 1951.
*Juhani Rinne, Elias Brennerin ja Sören Abildgaardin piirustukset Suomen kirkollisista muistomerkeistä, Historiallinen Arkisto XLIV. Suomen Historiallinen Seura.
* Eliel Aspelin. Elias Brenner : En Forskare och Konstnär från Karlarnes tid, Otava, 1896
Benjamin Miles Franklin

**Benjamin Miles ”C-Note” Franklin** on Rockmond Dunbarin esittämä kuvitteellinen hahmo televisiosarjassa *[[Pako]]*. Hahmo teki ensiesiintymisensä sarjan pilottijaksossa yhtenä Fox Riverin vankina.

## Taustaa
C-Notella on vaimo nimeltä Kacee ja tytär Dede. Lempinimi C-Note tulee Yhdysvaltain sadan dollarin setelistä, jossa komeilee Franklinin kaima Benjamin Franklin. C tarkoittaa roomalaisilla numeroilla numeroa 100. Franklin palveli Yhdysvaltain maavoimien kersanttina Kuwaitissa. Palveluksessa hän näki vankien laitonta kidutusta, ja koska aikoi kertoa siitä ylemmille tahoille, hänet erotettiin maavoimista. Sotilasuran jälkeen hän ei löytänyt toista työtä, eikä hänellä siksi ollut varaa elättää perhettään. Hänen lankonsa Darius Morgan (Mike Jones) oli rekkamies ja ehdotti C-Notelle, että tämä alkaisi auttamaan varastetun tavaran kuljettamisessa. Lopulta C-Note saatiin kiinni, ja koska hän ei paljastanut rikostovereitansa, hänet lähetettiin Fox Riverin vankilaan. Vaimolleen ja tyttärelleen hän ei ollut missään vaiheessa kertonut joutuneensa erotetuksi maavoimista ja selitti nyt lähtevänsä Irakiin yksikkönsä mukana.

## Tarina sarjassa

Toisella tuotantokaudella C-Note yrittää päästä perheensä luo ja pyytää apua entisiltä rikostovereiltaan. Kun Kacee pidätetään ja Dede tulee sairaaksi, C-Note päättää antautua, mutta sillä ehdolla, että Kacee vapautetaan ja Dede saa hoitoa. FBI:n agentti Alexander Mahone lähettää C-Notelle hänen selliinsä laatikon ja vaatii häntä käyttämään laatikon sisältöä, joka myöhemmin paljastuu hirttoköydeksi. Myöhemmin Mahone uhkailee C-Notea, että ellei hän käytä laatikon sisältöä, hän aiheuttaa C-Noten perheelle vaikeuksia. C-Note yrittää toteuttaa Mahonen käskyä, mutta vartija huomaa sen ja estää hänen aikeensa. C-Notelle tarjotaan vapautta, jos hän todistaa agentti Mahonea vastaan.

## Lähteet
* Benjamin Miles Franklin ''Paon'' virallisella sivustolla  

## Aiheesta muualla
* Benjamin Miles Franklin ''Prison Break'' Wikissä
Ruth Patrick

**Ruth Myrtle Patrick** (26. marraskuuta 1907 Topeka, Kansas – 23. syyskuuta 2013 Lafayette Hill, Pennsylvania) oli yhdysvaltalainen kasvitieteilijä ja limnologi, joka oli erikoistunut piilevien ja makeanveden ekologian tutkimukseen.

Patrick valmistui Sunset Hill Schoolista vuonna 1925 ja sai tohtorinarvon Virginian yliopistosta 1934. Hän oli Kansallisen tiedeakatemian jäsen vuodesta 1970 lähtien.

Patrickin tutkimuksia on julkaistu laajalti, ja hän sai vuonna 1996 ansioistaan Yhdysvaltain presidentin myöntämän National Medal of Science -palkinnon. Ruth Patrick Science Education Center on nimetty hänen mukaansa.

## Lähteet
SAX

**SAX** (lyhenne sanoista **Simple API for XML** eli "yksinkertainen rajapinta XML:lle") on ohjelmistotekniikassa käytetty sarjamuotoinen XML-muotoisen tiedon käsittelyrajapinta. SAX tarjoaa mekanismin tiedon lukemiseen XML-dokumentista ja se on suosittu vaihtoehto DOM-objektimallille.

## XML:n käsittely SAX:lla

XML-jäsennin eli käsittelijä joka toteuttaa SAX-rajapinnan toimii tietovirran (stream) käsittelijänä tapahtumapohjaisen rajapinnan avulla. Käyttäjä määrittelee tietyt takaisinkutsumetodit (callback), joita kutsutaan kun tietyt tapahtumat (eventit) tapahtuvat tiedon käsittelyn aikana. SAX-tapahtumiin kuuluvat:

* XML-tekstisolmut
* XML-elementtisolmut
* XML-prosessointiohjeet
* XML-kommentit

Tapahtuma syntyy joka kerta kun jokin näistä entiteeteistä kohdataan XML-datasta, samoin myös kun kohdataan entiteetin loppu. XML-attribuutit tarjotaan osana tietoa joka välitetään elementtitapahtumille.

SAX-käsittely on yksisuuntainen. Aikaisemmin luettua dataa ei voida lukea uudelleen käynnistämättä käsittelyä uudelleen alusta. Toisin kuin DOM, SAX mahdollistaa muistia suurempien dokumenttien käsittelyn. Sillä ei voi kuitenkaan validoida dokumenttia.

## Määritelmät
Toisin kuin DOM:ssa, SAX:lle ei ole muodollista määritelmää eli spesifikaatiota. Java-toteutus on suuntaa antava ja muun kieliset toteutukset tavallisesti jäljittelevät Java-toteutusta.
Schiedam

**Schiedam** on kunta ja kaupunki Alankomaissa Etelä-Hollannin provinssissa. Asukkaita kunnassa on 75&nbsp;227 (30.6.2008) ja pinta-ala on 19,89 neliökilometriä, josta vettä on 1,76 km². Kunnan väestötiheys on 4&nbsp;149 as./km². Schiedam on tunnettu geneveristä, liköörien ja ginin tislaamoista, historiallisesta keskustasta ja maailman korkeimmista tuulimyllyistä. Kunnassa sijaitsee myös satama. Schiedam onkin tärkeä laivanrakennuskeskus. Kunnassa on suuri määrä teollisuutta.

Kunta rajoittuu idässä Rotterdamiin, lännessä Vlaardingeniin ja etelässä Nieuwe Maas -jokeen.

Kunnan historiallisia maamerkkejä ovat esimerkiksi vuodelta 1260 peräisin oleva Mathenessen linnanrauniot, 1400-luvulla rakennettu Pyhän Johanneksen kirkko ja kaupungintalo 1600-luvulta. Kunnassa sijaitsee myös kunnallinen museo. 

## Historia

Noin vuonna 1250, Schie-joki padottiin estämään meriveden pääsy polderille. Kaupunki on muodostunut padon ympärille. Kunta on myös saanut nimensä Schie-joen padon mukaan. Schiedam johti keskiajalla alueen viljan ja kalan myyntiä siihen saakka, kunnes Rotterdam syrjäytti sen.

Vuonna 1275 Schiedam sai kaupunkioikeudet Aleida van Avesnesilta, Hollannin kreivin Willem II:n sisarelta.

## Kuuluisia schiedamilaisia
* Dmitri van den Bersselaer (s. 1968), historioitsija
* Willem den Broeder (s. 1951), taiteilija
* Rinus Gosens (s. 1920), jalkapalloilija
* Erik Jazet (s. 1971), maahockeypelaaja ja -valmentaja
* Ali El Khattabi (s. 1977), jalkapalloilija
* Danny Koevermans (s. 1978), jalkapalloilija
* Lidwina (1380–1433), katolinen pyhimys
* Robert Maaskant (s. 1969), jalkapalloilija
* Andre van Troost (s. 1972), kriketinpelaaja
* Pauline van der Wildt (s. 1944), uimari
* John de Wolf (s. 1962), jalkapalloilija

## Lähteet

## Aiheesta muualla

* Virallinen kotisivu
Ota tai jätä!

**Ota tai jätä** (*Next*) on yhdysvaltalainen tosi-TV-ohjelma. Ohjelmassa on tavoitteena löytää pari sokkotreffien avulla. Ohjelman deittikumppanin valitsija on suhteellisen nirso parinsa suhteen, ja toinen treffikumppani saa jokaisesta minuutista yhden dollarin, jos hän pysyy mukana ilman hylkäämistä. Suomessa Sub esitti ohjelmaa vuosina 2008–2009.
Maggie Wheeler

**Maggie Wheeler** (o.s. Jakobson, s. 7. elokuuta 1961 New York) on yhdysvaltalainen näyttelijä, joka esitti Janicea sarjassa *[[Frendit]]*. Wheeler on myös esiintynyt sarjoissa *[[Teho-osasto (televisiosarja)|Teho-osasto]]*, *[[Kaikki rakastavat Raymondia]]* ja *[[Ensisilmäyksellä]]*.
Nanny

**Nanny** on vuosina 1993–1999 Yhdysvalloissa tehty tilannekomediasarja, jonka pääosassa nähtiin muun muassa Fran Drescher. Sarjan tunnusmusiikin on säveltänyt ja esittää Ann Hampton Callaway.

## Juoni

Tavallisesta työläisperheestä kotoisin oleva *Fran Fine*, joka on äskettäin saanut potkut poikaystävältään, lähtee myymään kosmetiikkaa rikkaaseen kortteliin. Hän ilmestyy rikkaan, englantilaisen Broadway-tuottajan, *Maxwell Sheffieldin* oven taakse. Sheffield saa idean palkata Franin hoitamaan kolmea lastaan, Maggieta, Brightonia ja Gracea, koska hän on yksinhuoltaja, eikä voi pitää heitä silmällä.

Fran antaa lapsille kyseenalaisia neuvoja ja pari kertaa Maxwell erottikin tämän, mutta otti hoitajan aina takaisin, koska hän lapsineen olivat kiintyneet naiseen. Fran oli aina ollut kiinnostunut Maxwellistä, mutta mies ei ollut tajunnut sitä. Franin kanssa Maxwellin huomiosta ja rakkaudesta kilpaili C.C. Babcock, Maxwellin liikekumppani. Maxwellin hovimestari Niles pilkkasi aina C.C:tä, mutta tajusi lopulta, että hän vain pitää hänestä. Lopulta sarjan lopussa monen vastoinkäymisen ja onnenpotkun jälkeen lähentyneet Max ja Fran menevät naimisiin, sen jälkeen kun Maxwellin kuolleen vaimon aave antaa siihen luvan. Fran ja Maxwell saavat kaksoset.

## Ulkomaiset versiot

Nannyä on esitetty yli 80:ssä eri maassa, ja sarjasta on tehty myös useita paikallisia versioita, kuten *Моя прекрасная няня (Moja prjekrasnaja njanja)* Venäjällä, jota Nelonen lähetti tammikuusta 2010 alkaen arkipäivisin nimellä Venäläinen Nanny. Versiot ovat noudattaneet yhdysvaltalaista alkuperäisversiota usein hyvin tarkasti, mutta joissakin maissa sarjaa on muutettu paikalliseen kulttuuriin sopivaksi.

## Näyttelijät
* Fran Drescher – Fran Fine
* Charles Shaughnessy – Maxwell Sheffield
*Nicholle Tom – Margaret "Maggie" Sheffield
* Benjamin David Salisbury – Brighton Sheffield
* Madeline Zima – Grace "Gracie" Sheffield
* Daniel Davis – Hovimestari Niles
* Lauren Lane – C.C. Babcock
* Ann Morgan Guilbert – Yetta Rosenberg
* Renée Taylor – Sylvia Fine

Sarjan jaksoissa ovat vierailleet muun muassa Ray Charles, Elizabeth Taylor, Cher, Donald Trump, Tracy Nelson ja Pamela Anderson.
Neil Sedaka

**Neil Sedaka**  (13. maaliskuuta 1939 Brooklyn, New York – 27. helmikuuta 2026) oli yhdysvaltalainen poplaulaja, -pianisti ja lauluntekijä. Hän kirjoitti yhteistyössä Howard Greenfieldin kanssa useita hittikappaleita itselleen ja muille esiintyjille. 

Sedaka oli isänsä puolelta Turkin sefardijuutalaisia ja äitinsä puolelta aškenasijuutalainen. Sedakan serkku oli laulaja Eydie Gormé. 

Connie Francisille kirjoitettu ”Stupid Cupid” (1958) oli menestys, ja pian Sedaka sai sooloartistina sopimuksen RCA Recordsilta. Hänen kuuluisimpia hittejään ovat ”Oh! Carol” (1959), ”Calendar Girl” (1960), ”Happy Birthday Sweet Sixteen” (1961) ja ”Breaking Up Is Hard to Do” (1962). Myöhemmällä urallaan Sedaka teki yhteistyötä muun muassa Abban ja Elton Johnin kanssa. 

Sedakalla on tähti Hollywood Walk of Famella, ja hän pääsi vuonna 1983 Songwriters Hall of Fameen. Hänellä oli vaimonsa Leban kanssa kaksi lasta. 

## Lähteet

## Aiheesta muualla
Ileana Cotrubaș

**Ileana Cotrubaș** (s. 9. kesäkuuta 1939 Galați) on romanialainen oopperalaulaja. Hän on äänialaltaan sopraano ja aloitti uransa 1960-luvulla.

Cotrubaș muutti vuonna 1952 Bukarestiin. Hän debytoi siellä vuonna 1964. Muun muassa voitto ’s-Hertogenboschin laulukilpailussa vuonna 1965 toi hänelle lukuisia kansainvälisiä esiintymisiä. 

Cotrubașin ensimmäinen esiintyminen Britanniassa tapahtui 1969. Hän sai Wienin valtionoopperalta kolmen vuoden sopimuksen 1970 ja teki oopperadebyyttinsä Yhdysvalloissa vuonna 1973. Hän esiintyi lisäksi muun muassa La Scalassa ja ensi kertaa Metropolitan-oopperassa 23. maaliskuuta 1977.

Vaikka Cotrubaș on vetäytynyt julkisesta laulamisesta, hän on yhä saanut mainetta opettamalla lupaavia nuoria laulajia.
Bukarestin kaupunki nimitti hänet kunniakansalaiseksi vuonna 1992.

## Lähteet
Voronežin rintama

**Voronežin rintama** () oli puna-armeijan toisen maailmansodan rintama, joka muodostettiin 9. heinäkuuta 1942 osasta aikaisemman Brjanskin rintaman joukoista. 20. lokakuuta 1943 rintama uudelleennimettiin 1. Ukrainan rintamaksi.

Rintama muodostettiin kun Saksan 6. armeijan joukot saavuttivat Voronežin kaupungin operaatio Sinisen alkuvaiheessa. Rintama osallistui Voronežin taisteluun sekä Stalingradin edustan puolustustaisteluihin. Joulukuussa 1942 se oli osana operaatio Saturnusta, jonka aikana se tuhosi 2. unkarilaisen armeijan. Myöhemmin se osallistui kolmanteen Harkovan taisteluun.

Kurskin taistelussa heinäkuun alussa 1943 Konstantin Rokossovskin komentama Keskustan rintama vastasi Kurskin mutkan pohjoisosan puolustamisesta Walter Modelin joukkoja vastaan Vatutinin Voronežin rintaman puolustaessa eteläosaa Erich von Mansteinin hyökkäykseltä. Konevin Arorintama toimi reservinä saksalaisten mahdollisen läpimurron varalta. Voronežin rintama osallistui Prohorovkan massiiviseen panssaritaisteluun kenraalieversti Hermann Hothin johtama 4. panssariarmeijaa vastaan. Kurskin jälkeen rintama eteni nopeasti ja vapautti Belgorodin ja Harkovan kaupungit sekä pian koko Itä-Ukrainan.

## Komentajat
* 9. heinäkuuta – 1942 kenraaliluutnantti Filipp Golikov
* 14. heinäkuuta – 22. lokakuuta 1942 kenraaliluutnantti Nikolai Vatutin
* 22. lokakuuta 1942 – 28. maaliskuuta 1943 kenraalieversti Filipp Golikov
* 28. maaliskuuta – 20. lokakuuta 1943 armeijakenraali Nikolai Vatutin

## Lähteet
Ogam

**Ogam** (Ogham) on 300-luvulta peräisin oleva aakkosto, jota käytettiin iirin ja piktin kirjoittamiseen pääasiassa 400–600-luvuilla nykyisten Irlannin ja Skotlannin alueella. 

Yksinkertaisimmillaan ogamissa oli neljä erilaista viiltoa, joilla kullakin esitettiin viisi kirjainta siten, että kirjaimessa oli yhdestä viiteen viiltoa. Näin kirjaimia oli yhteensä 20. Viides viiltojoukko koostui erikoiskirjaimista, jotka lienevät myöhemmin kehitettyjä. Ogamia on löydetty kivistä. Kirjoituksia, joista useimmat ovat lyhyitä ja sisältävät vain nimiä, tunnetaan yli 400. Niistä noin 330 on löydetty Irlannista. Perimätiedon mukaan ogamia kirjoitettiin myös puuhun, mutta materiaali on hävinnyt.

Ogam on nimetty Irlannin muinaisen Ogma-jumalan mukaan.

## Katso myös

* Riimukirjoitus

## Lähteet
* 

### Viitteet

## Aiheesta muualla
Luis Barragán

**Luis Barragán** (9. maaliskuuta 1902 Guadalajara – 22. marraskuuta 1988 México) oli 1900-luvun merkittävin meksikolainen arkkitehti. Vuonna 1980 hänestä tuli toinen Pritzker-palkinnon voittaja.
Alfred Brendel

**Alfred Brendel** (5. tammikuuta 1931 Vízmberk, Tšekkoslovakia – 17. kesäkuuta 2025 Lontoo, Yhdistynyt kuningaskunta) oli itävaltalainen pianisti. 

Brendel syntyi Tšekkoslovakiassa ja muutti Zagrebiin, myöhemmin Graziin. Hän alkoi kuusivuotiaana Zagrebissa saada pianonsoiton opetusta. Hän jatkoi Grazin konservatoriossa, mutta opetus keskeytyi toisen maailmansodan takia, kun hänet lähetettiin 14-vuotiaana kaivamaan juoksuhautoja. Brendel palasi sodan jälkeen Itävaltaan, mutta ei enää saanut opetusta. Hän opetteli soittamista pääosin itse, mutta osallistui kuitenkin muutamille mestarikursseille. Hän oli muun muassa Edwin Fischerin ja Eduard Steuermannin mestarikursseilla.

Brendel piti ensimmäisen julkisen resitaalinsa Grazissa 17-vuotiaana. Hän soitti siinä Bachia, Brahmsia ja Franz Lisztia sekä oman sävellyksensä, joka oli sonaatti kahdella fuugalla. Hän sijoittui neljänneksi 1949 Bolzanon Ferruccio Busoni -pianokilpailussa, mikä käynnisti hänen ammattilaisen uransa.

Brendel teki ensimmäisen levytyksensä 21-vuotiaana Sergei Prokofjevin viidennestä pianokonsertosta. Hän levytti uransa aikana muun muassa kaikki Ludwig van Beethovenin pianosonaatit ja oli ensimmäinen pianisti, joka levytti koko Beethovenin pianotuotannon. Hän levytti myös muun muassa Franz Lisztin, Johannes Brahmsin, Robert Schumannin ja Franz Schubertin tuotantoa. Hän sai kiitosta myös Frédéric Chopinin poloneesien levytyksistään.

Marraskuussa 2007 Brendel ilmoitti itävaltalaisen *[[Kleine Zeitung]]* -lehden haastattelussa, että hän konsertoi viimeisen kerran vuoden 2008 joulukuussa Wienissä.

Brendeliä kutsuttiin hänen 60 vuotta kestäneen uran aikana ”pianistien pianistiksi” ja mentoriksi. Hänen oppilaisiin kuuluivat muun muassa Paul Lewis, Imogen Cooper, Kit Armstong ja Till Fellner.

## Lähteet
Reiko Aylesworth

**Reiko Aylesworth** (s. 9. joulukuuta 1972 Chicago, Illinois, Yhdysvallat) on yhdysvaltalainen näyttelijä. Hän on näytellyt muun muassa Michelle Desslerin roolin yhdysvaltalaisessa televisiosarjassa *[[24 (televisiosarja)|24]]*.

## Ura
Aylesworth on taustaltaan osittain japanilainen. Hänen etunimensäkin tulee japanista ja tarkoittaa ”kiitollisuuden lasta”. Hän aloitti näyttelemisen 13-vuotiaana. Myöhemmin hän sai Rebecca Lewisin roolin amerikkalaisessa saippuasarjassa *[[One Life to Live]]*. Hän on vieraillut lukuisissa televisiosarjoissa kuten *[[Kova laki]]*, *[[C.S.I.]]*, *[[Ed (televisiosarja)|Ed]]*, *[[Teho-osasto (televisiosarja)|Teho-osasto]]*, *[[Lost]]* ja *[[Damages]]* sekä elokuvissa *[[Sinulle on postia (elokuva)|Sinulle on postia]]* ja *[[Man on the Moon]]*.

Aylesworth haki Nina Myersin roolia sarjassa *24*, mutta osan sai Sarah Clarke. Sen jälkeen hän haki Kate Warnerin roolia, mutta sen sai Sarah Wynter. Tuottajat kuitenkin tarjosivat hänelle osaa CTU:n agentti Michelle Desslerinä. Aylesworth liittyi sarjaan toisella tuotantokaudella ja oli mukana, kunnes hänen roolihahmonsa kirjoitettiin ulos viidennellä kaudella. Hän on näytellyt myös sotilas Kelly O’Brienia elokuvassa *[[Aliens vs. Predator 2]]*.

## Filmografia
1. Kaukoidän rintama

**1. Kaukoidän rintama** oli puna-armeijan toisen maailmansodan rintama, joka muodostettiin 5. elokuuta 1945 Karjalan rintamasta. 1. lokakuuta 1945 siitä tehtiin rannikon sotilaspiiri. Rintaman komentajana toimi Neuvostoliiton marsalkka Kirill Meretskov.

1. Kaukoidän rintama muodostettiin viimeistä puna-armeijan toisen maailmansodan hyökkäystä varten japanilaisia joukkoja vastaan Mantšuriassa 9. elokuuta. Hyökkäyssuunnitelman mukaisesti Transbaikalin rintama hyökkäsi Mongolian suunnalta, 1. Kaukoidän rintama meren suunnalta ja 2. Kaukoidän rintama pohjoisesta. Tavoitteeksi asetettiin japanilaisen armeijan lyöminen sekä Sahalinin saaren eteläosan ja Kuriilien saarten miehittäminen. Hyökkäykseen osallistui yli 1,5 miljoonaa sotilasta, 3&nbsp;900 lentokonetta, 5&nbsp;500 panssarivaunua ja 26&nbsp;000 tykkiä.

Taistelu ehti kestää vain viikon verran ennen kuin Japanin keisari Hirohito esitti maan antautumisen 15. elokuuta. Puna-armeija oli tuolloin työntynyt jo syvälle Mantšuria ja jatkoi etenemistään ilman vastarintaa miehittäen Shenyangin, Qiqiharin ja Changchunin elokuun 20. mennessä. Puna-armeija pidätti myös Mantšurian (ja entisen Kiinan) keisarin Pu Yin.

## Lähteet
Säletekniikka

**Säletekniikka** oli kivikautinen työkalujen valmistustapa, jossa työkaluja tehtiin keskuskivestä eli ytimestä isketyistä litteistä säleistä. Tämä oli nykyihmisen luoma tapa, ja ilmestyi myöhäispaleoliittisella kaudella.

Säletekniikan vastakohta on ydintekniikka, jossa kivityökalu tehtiin ydinkiveä työstämällä. Afrikassa ja Lähi-idässä löydöissä on nähtävissä asteittaista siirtymistä säletekniikan käyttöön. Eurooppaan se tuli äkkiä nykyihmisen mukana noin 40&nbsp;000 vuotta sitten. Säletekniikka lienee kehittynyt asteittain itäisessä ja eteläisessä Afrikassa ehkä jo 100&nbsp;000–90&nbsp;000 vuotta sitten, josta se levisi pohjoiseen. Varhaisia alkeellisia säletyökaluja on löydetty Klasiesin luolasta 100&nbsp;000 vuoden takaa, ja kehittyneempiä tehtiin jo 90&nbsp;000 vuotta sitten. Säletekniikka kehittyi myöhemmin mikroliittiperinteeksi.

Libyassa Kyrenaikan niemimaalla oli noin 60&nbsp;000 vuotta sitten säletekniikkaan perustunutta Aurignacin kulttuurin edeltäjää. Libyaan palasi vanha Levalloisin tekniikka muualta tulleiden mukana. Myöhempi mikroliittiperinne levisi sinne 40&nbsp;miljoonaa vuotta sitten..

## Katso myös

*Levalloisin kulttuuri
*Aurignacin kulttuuri

## Lähteet
Pijnacker-Nootdorp

**Pijnacker-Nootdorp** on kunta Etelä-Hollannin provinssissa, Alankomaissa. Asukkaita kunnassa on 45&nbsp;791 (31.12.2008) ja väestötiheys on 1&nbsp;219 as./km². Pinta-alaa kunnalla 38,6 neliökilometriä, josta vettä on 1,05 km². Kunta syntyi, kun Pijnacker ja Nootdorp yhdistyivät vuonna 2002.

Pijnacker-Nootdorpin kunta sisältää seuraavat kaupungit ja kylät: Delfgauw, Nootdorp, Pijnacker ja osia vastarakennetusta Ypenburgista.

Pikaraitiotielinja RandstadRail yhdistää kunnan muun muassa Haagiin ja Zoetermeeriin.

## Lähteet

## Aiheesta muualla

* Viralliset sivut 
* Uutisia Pijnackerista
Kaukoidän rintama

**Kaukoidän rintama** oli Puna-armeijan toisen maailmansodan rintama, joka muodostettiin 14. tammikuuta 1941. Se nimettiin 4. elokuuta 1945  uudelleen 2. Kaukoidän rintamaksi.

## Komentajat
Rintamankomentajina olivat:
* 14. tammikuuta 1941 – 20. syyskuuta 1941 25. huhtikuuta 1943 kenraalieversti Josif Apanasenko
* 25. huhtikuuta 1943 – 4. elokuuta 1945 kenraalieversti Maksim Purkaev

## Lähteet
Ruostepyrstö

**Ruostepyrstö** (*Cercotrichas galactotes*) on sieppojen heimoon kuuluva varpuslintu.

## Koko ja ulkonäkö
Ruostepyrstön pituus 15–17 cm ja paino 20–25 g. Se on satakielen kokoinen mutta vaaleampi. Naamassa on valkoisia ja tummia raitoja. Pitkä pyrstö on ruosteenpunainen, ja sen ollessa levitettynä kärjessä näkyy mustavalkoinen kuvio. Lintu oleskelee paljon maassa, kohauttelee alituiseen siipiään ja nostelee pyrstöään. Sukupuolet ovat samanvärisiä ja -kokoisia.

Vanhoilla linnuilla on täydellinen sulkasato talvehtimisalueella, nuorilla vain osittainen.

Lajista tunnetaan viisi alalajia: läntinen *C. g. galactotes*, Välimeren itäpään *C. g. syriacus*, Keski-Aasian *C. g. familiaris*, Saharan alueen *C. g. minor* ja Itä-Somalian *C. g. hamertone*.

## Esiintyminen
Lajin pesimäalue ulottuu Espanjasta ja Pohjois-Afrikasta Pakistaniin ja Kazakstaniin. Saharan eteläpuolella on pieniä erillispopulaatioita, jotka ovat paikkalintuja. Muuttolintu, joka talvehtii Afrikassa Saharan eteläpuolella. Euroopan populaation kooksi arvioidaan 63&nbsp;000–190&nbsp;000 yksilöä. Suomessa laji on tavattu toistaiseksi kaksi kertaa, 27.5.1995 Pyhtäällä ja 8.7.2016 Raumalla. 

## Elinympäristö
Ruostepyrstön elinpaikkoja ovat kuivat puoliavoimet pensaikkoiset maat, marja- ja hedelmätarhat sekä pensasaidat.

## Lisääntyminen

Lintu rakentaa pesänsä pensaaseen tai matalalle tiheään puuhun parin metrin korkeudelle. Se on löyhästi ruohonkorsista, risuista ja juurista rakennettu, ja usein rakennusaineena on käytetty käärmeennahkaa. Naaras munii 4–5 munaa, joita se hautoo noin 13 päivää. Molemmat emot huolehtivat poikasista, jotka jättävät pesän tavallisesti 12–13 päivää vanhoina. Lajilla on kaksi pesyettä kesän aikana.

## Ravinto
Ruostepyrstöt syövät hyönteisiä ja muita pieniä selkärangattomia, joita se etsii pääasiassa maasta; harvemmin hedelmiä ja marjoja.

## Lähteet
* 
* Svensson, Lars 1997: Euroopan varpuslinnut - sukupuolen ja iän määritys. - Lintutieto. Jyväskylä.
* Rariteettikomitea 

### Viitteet
Myllykangas (Alajärvi)

**Myllykangas** on noin 350 asukkaan kylä Alajärven kaupungissa Etelä-Pohjanmaalla lähellä Lappajärven rajaa. Kylä sijaitsee Sinisen tien, valtatien 16 varrella, noin 11 kilometriä länteen Alajärven keskustasta. Myllykangas tunnetaan myös nimellä Sissala.

Myllykangas on palkittu Vuoden järviseutulaisena kylänä vuonna 2014.

## Lähteet

## Aiheesta muualla
* Myllykankaan kyläyhdistyksen sivut
Myllykangas

**Myllykangas** voi tarkoittaa seuraavia:

;paikkoja:
* Myllykangas, kylä Alajärvellä
* Myllykangas, kylä Hyrynsalmella
* Myllykangas, kylä Iissä
* Myllykangas, rautatieliikennepaikka Iissä
* Myllykangas, kylä Kangasniemellä
* Myllykangas, kylä Kortesjärvellä

;henkilöitä:
* Markku Myllykangas (s. 1951), suomalainen terveyssosiologi ja terveydenhuollon tohtori
* Markku Myllykangas (s. 1961), suomalainen kenraalimajuri
Lontoon suuri palo

**Lontoon suuri palo** () oli tulipalo, joka hävitti Lontoon keskustaa vuoden 1666 syyskuun toisen ja viidennen päivän välillä. Palo tuhosi Lontoon Cityn keskiaikaiset osat roomalaisaikaisen muurin sisäpuolella, mutta ei yltänyt Westminsterin aristokraattiseen osaan (nykyiseen West Endiin) eikä esikaupunkien slummeihin. Palo hävitti 13&nbsp;200 taloa, 87 tavallista kirkkoa ja St Paulin katedraalin. On arvioitu, että kaupungin 80&nbsp;000 asukkaasta 70&nbsp;000 menetti kotinsa palossa. Kuolonuhrien määrä on tuntematon, mutta sen arvioidaan yleensä olleen melko pieni. Palo alkoi Thomas Farrinerin leipuriliikkeestä Pudding Lanella keskiyön jälkeen sunnuntaina 2. syyskuuta ja levisi nopeasti.

Palo vaikutti aluksi rajoittuvan muutamaan lähitaloon. Kun ihmisille selvisi, että tuuli painoi tulen lähirakennuksiin, piti herättää tuolloinen pormestari Thomas Bloodworth, jolta tarvittiin lupa rakennusten purkamiseen. Bloodworth ei halunnut purkaa rakennuksia ilman omistajien suostumusta ja totesi vaarattomaksi olettamastaan palosta: ”Joku nainen voisi pissiä sen sammuksiin” ja meni nukkumaan.

Palo aiheutti vakavia yhteiskunnallisia ja taloudellisia ongelmia. Sen jälkeen tehtiin radikaaleja suunnitelmia koko kaupungin siirtämisestä muualle, mutta lopulta Lontoo uudelleenrakennettiin täsmälleen paloa edeltäneeseen asemakaavaan.

Palon muistoksi pystytettiin vuonna 1677 Robert Hooken ja Christopher Wrenin suunnittelema *[[The Monument|Monument]]* lähelle paikkaa, josta palo sai alkunsa.

## Lähteet

## Aiheesta muualla

* 
* 
*
Lontoon suurpalo

**Lontoon palo**, **Lontoon suuri palo** tai **Lontoon suurpalo** voi viitata ainakin seuraaviin tapahtumiin:

*Lontoon suurpalo vuonna 1135 
*Lontoon suurpalo vuonna 1212, ”*The Great Fire of Suthwark*”
*Lontoon suurpalo vuonna 1666, ”*The Great Fire of London*”
*Lontoon suurpalo vuonna 1940, ”*The Second Great Fire of London*”.
Luettelo Campeonato Acreanon voittajista

Tämä on luettelo Campeonato Acreanon voittajista.

## Voittajat

*1947 Rio Branco
*1948 América
*1949 América
*1950 Rio Branco
*1951 Rio Branco
*1952 Atlético
*1953 Atlético
*1954 Independência
*1955 Rio Branco
*1956 Rio Branco
*1957 Independência
*1958 Independência
*1959 Independência
*1960 Rio Branco
*1961 Rio Branco
*1962 Atlético
*1963 Independência
*1964 Rio Branco
*1965 Vasco da Gama
*1966 Juventus

*1967 Grêmio Atlético Sampaio
*1968 Atlético
*1969 Juventus
*1970 Independência
*1971 Rio Branco
*1972 Independência
*1973 Rio Branco
*1974 Independência
*1975 Juventus
*1976 Juventus
*1977 Juventus
*1978 Rio Branco
*1979 Rio Branco
*1980 Juventus
*1981 Juventus
*1982 Rio Branco
*1983 Rio Branco
*1984 Juventus
*1985 Juventus
*1986 Juventus

*1987 Atlético
*1988 Rio Branco
*1989 Juventus
*1990 Juventus
*1991 Atlético
*1992 Rio Branco
*1993 Independência
*1994 Rio Branco
*1995 Juventus
*1996 Juventus
*1997 Rio Branco
*1998 Independência
*1999 Vasco da Gama
*2000 Rio Branco
*2001 Vasco da Gama
*2002 Rio Branco
*2003 Rio Branco
*2004 Rio Branco
*2005 Rio Branco
*2006 ADESG
Kumilan pysäkki

**Kumilan pysäkki** () oli rautatieseisake Pöytyän kunnan Kumilan kylässä. Liikennepaikka sijaitsi rataosalla  nykyisten Kyrön ja Loimaan rautatieasemien välisellä osuudella, noin 50 kilometrin päässä Turun päärautatieasemalta.

Alun perin Kumilaan rakennettiin Knut Nylanderin suunnitelmien mukainen pieni, kaksihuoneinen pysäkkirakennus. Rakennus siirrettiin alkuperäiseltä paikaltaan vuonna 1934, ja se siirrettiin uudelleen vuonna 1980 Jokioisten Museorautatielle, jossa se on edelleen käytössä Jokioisten aseman asiakaspalvelu- ja liikenteenohjaustilana.

Pysäkkirakennuksen tilalle siirrettiin vuonna 1934 Hangon–Hyvinkään rautatieltä Thure Hellströmin suunnittelema vahtitupa. Rakennus purettiin 1999.

## Lähteet
Peipposenrinne

**Peipposenrinne** on Kuopion kaupunginosa, joka sijoittuu osittain Puijon selänteen kaakkoiseen reunaan sekä tätä vastapäätä olevan Inkilänmäen alueelle. Matkaa keskustaan on pari kilometriä.
Inkilänmäki-Peipposenrinne(-Pihlajalaakso) -suuralueella asuu 2&nbsp;600 asukasta. Asukkaiden keskimääräinen ikä on korkea.

Pihlajalaakson täydennysrakentamisalueen rakentaminen alkaa vuonna 2010. Pihlajalaaksoon valmistuu 450 asuntoa yhteensä 1&nbsp;200 asukkaalle.

## Lähteet

## Aiheesta muualla
*Inkilänmäki-Peipposenrinne-Pihlajalaakso Kuopion kaupunginosat -palvelussa 
*Inkilänmäki-Peipposenrinteen asukasyhdistys
Baltian rintama

**Baltian rintama** oli puna-armeijan toisen maailmansodan rintama, joka muodostettiin 10. lokakuuta 1943 Brjanskin rintamasta. 20. lokakuuta 1943 se uudelleennimettiin 2. Baltian rintamaksi. Rintaman komentajana toimi armeijankenraali Markian Popov.

## Lähteet
WBC

**WBC** on lyhenne, joka voi tarkoittaa seuraavia:

*World Boxing Council, joka on ammattilaisnyrkkeilyjärjestö
*Westboron baptistikirkko eli Westboro Baptist Church, joka on tiukka-asenteinen yhdysvaltalainen uskonnollinen yhteisö. Se tuomitsee näkyvästi useita väestöryhmiä, etenkin homoseksuaalit.
World Boxing Council

**World Boxing Council (WBC)** on ammattilaisnyrkkeilyjärjestö, joka järjestää nyrkkeilyn maailmanmestaruusotteluita. Liiton päätoimisto sijaitsee Meksikossa ja sen puheenjohtaja on Jose Sulaiman. WBC:een kuuluu 161 jäsenmaata. Se on yksi neljästä suuresta maailmanlaajuisesta ammattilaisnyrkkeilyjärjestöstä.

## Historia
WBC:n perustivat 14. helmikuuta 1963 Méxicossa kaksitoista jäsenmaata: Yhdysvallat, Argentiina, Iso-Britannia, Ranska, Meksiko, Filippiinit, Panama, Chile, Peru, Venezuela, Puerto Rico ja Brasilia. Perustamistapaamisen koollekutsujana toimi Meksikon presidentti Adolfo López Mateos. Tarve kansainvälisen nyrkkeilyliiton perustamiselle oli 60-luvulle tultaessa kasvanut suureksi, sillä lajin suosio laajeni jatkuvasti, mutta eri maiden nyrkkeilyjärjestöt eivät pystyneet tekemään laajaa yhteistyötä.

## Katso myös
* Luettelo ammattilaisnyrkkeilyn hallitsevista maailmanmestareista
### Muut suuret ammattilaisnyrkkeilyliitot
* International Boxing Federation
* World Boxing Association
* World Boxing Organization
* World Professional Boxing Federation

## Aiheesta muualla
* WBC:n kotisivut
Levänen

**Levänen** on kaupunginosa noin kuuden kilometrin päässä Kuopion keskustasta etelään. Alue on rakennettu pääosin 1970-luvulla ja siellä on runsaasti kerros-, rivi- ja omakotitaloja. Leväsellä on asukkaita noin 1&nbsp;200. Vuonna 2015 kaupunki kirjasi Leväsen ja Pienen Neulamäen (Neulalampi) väestöksi yhteensä 1&nbsp;382 henkeä. Sen väestö on keskimääräistä nuorempaa: hieman vajaa neljännes on lapsia ja nuoria. 

Alueella sijaitsevat myös Kauppapaikka Herman sekä huonekalu- ja sisustusmyymälöiden kauppakeskitymä Cantti. Alueella oli noin 2&nbsp;000 työpaikkaa (1.1.2008). Suurempi päivittäistavarakaupan kauppakeskus Kolmisoppi sijaitsee Leväsen lähistöllä valtatie 5:n länsipuolelle Neulalammen kaupunginosassa.

## Lähteet

## Aiheesta muualla

*Levänen  (kuopionkaupunginosat.fi)
Beltane

**Beltane** tai **Beltaine** (*Bealtane*, *Bealtaine*) on kelttiläinen kevätjuhla, jota juhlittiin toukokuun alussa. Beltane tarkoittaa suunnilleen ”hyvä tuli”. Se oli toinen kelttien pääjuhla samhainin ohella. Juhlan aikana sytytettiin kokkotulia, joiden uskottiin edistävän karjan hedelmällisyyttä. Juhlan perinneruokana olivat suuret kaura- tai ohrakakut. 

Nykyisin Beltanea juhlivat 1. toukokuuta muun muassa monet uuspakanat, kuten wiccat ja aasainuskoiset. Suomessa vastaava tapa on helavalkeat eli helajuhla tai toukojuhla.

## Wiccalainen beltane

Beltane on wiccalaisen kalenterin toiseksi tärkein sapatti heti Samhain jälkeen. Beltane on myös karkauspäivä, jolloin elävien ja kuolleiden maailman välisen rajan ajatellaan olevan ohuimmillaan. Jumalattaren ja Jumalan liiton myötä sapatti on myös tärkeä hedelmällisyysjuhla. Beltane on wiccalaisten keskuudessa suosittu hetki häämenoille eli Kätten yhteenliittämiselle.

## Katso myös

* Vappu

## Lähteet
Kettulanlahti

**Kettulanlahti** on Kuopion 16. kaupunginosa noin neljä kilometriä keskustasta pohjoiseen. Sen eteläpuolella on Rahusenkangas, lännessä Puijo ja luoteessa Päiväranta. Pohjoisessa ja idässä kaupunginosa rajoittuu Kallaveteen.

Kettulanlahti on 1960- ja 1970-luvuilla Kallaveden rantaan rakennettu omakotialue. Alueella on oma ala-aste, Kettulan koulu. Alueella toimi myös oma Kettulan kirjasto, mutta se lakkautettiin kesäkuussa 2014.

Kettulanlahden alueelle on sijoittunut noin 900 työpaikkaa. Alueen läheisyydessä on Päivärannan K-Citymarket.

## Lähteet

## Aiheesta muualla
*Kettulanlahti Kuopion kaupunginosat -palvelussa
Albert Einsteinin aivot

**[[Albert Einstein]]in [[aivot]]** ovat olleet huomattavan tieteellisen tutkimuksen ja spekulaation kohteena. Ne poistettiin heti Einsteinin kuolemaa seuranneiden tuntien aikana, ja aivot ovat saaneet osakseen huomiota Einsteinin suuren neron maineen ansiosta. 

Einsteinin aivot on säilytetty tähän päivään saakka. Ei ole täysin selvää, onko näin tehty Einsteinin luvalla vai vastoin hänen tahtoaan. Ronald Clarkin elämäkertateoksessa vuodelta 1971 ilmoitetaan Einsteinin toivoneen hänen aivojensa päätymistä tieteellisen tutkimuksen kohteeksi ja ruumiin tuhkausta. Väitteen todenperäisyys on kuitenkin myöhemmissä tutkimuksissa asetettu kyseenalaiseksi.

## Einsteinin ruuminavaus ja aivojen säilöminen

Einsteinin ruumiinavauksen suoritti patologi Thomas Harvey, joka poisti Einsteinin aivot, ennen kuin tämän kuolemasta oli kulunut seitsemän tuntia. Hän tutki aivot, mutta vastoin odotuksia hän ei löytänyt mitään normaalista poikkeavaa. Einsteinin aivot nousivat julkisuuteen vuonna 1978, jolloin ne löydettiin uudelleen niiden oltua yli kaksi vuosikymmentä säilössä . 

McMasterin yliopiston tutkimusryhmä  Ontariossa, Kanadassa tutki Einsteinin aivoja syvällisemmin vuonna 1999. Tuolloin Sandra Witelson kollegoidensa kanssa teki Harveyn säilyttämistä näytteistä syvällisemmän analyysin. Ryhmä huomasi aivoissa kolme poikkeusta: Aivoissa ei ollut otsalohkoon kuuluvaa parietaalista operculumia, päälakilohko oli 15 prosenttia normaalia suurempi, ja molemmat lohkot olivat symmetriset. Normaalisti aivopuoliskojen päälakilohkot ovat epäsymmetriset. Päälakilohkot liittyvät matemaattiseen ajatteluun ja kolmiulotteiseen hahmottamiskykyyn. Reunanpäällyspoimutuksen puuttumisen takia lohkojen välillä oli paremmat yhteydet, ja siksi Einsteinilla oli hyvät kolmiulotteisen hahmottamisen taidot; Einstein sanoikin hahmottavansa ongelmia ennen kaikkea visuaalisesti. 

Einstein osoitti poikkeuksellista lahjakkuutta jo 12 vuoden iässä hallitsemalla huomattavasti enemmän algebraa kuin koulussa oli opetettu. Einstein onnistui muun muassa omatoimisesti todistamaan Pythagoraan lauseen.

Muita merkkihenkilöitä, joiden aivoja on postuumisti tutkittu tieteellisesti, olivat muun muassa Carl Friedrich Gauss ja Vladimir Iljitš Lenin.

## Lähteet
* 

### Viitteet
Vasili Sesemann

**Vasili Emiljevits Sesemann** (; 11. kesäkuuta 1884 Viipuri, Suomen suuriruhtinaskunta – 23. maaliskuuta 1963 Vilna, Liettua, Neuvostoliitto) oli venäläis-liettualainen filosofi.

Vasili Sesemannin alkuperäinen nimi oli Wilhelm Sesemann. Hän syntyi Viipurissa Sesemann-Parlandin sivistyssukuun. Hän opiskeli filosofiaa ja klassista filologiaa Pietarin yliopistossa sekä psykologiaa, estetiikkaa, filosofiaa ja pedagogiikkaa Berliinin ja Marburgin yliopistossa. Vuonna 1923 Sesemann kutsuttiin vierailevaksi professoriksi Kaunasin yliopistoon, Liettuaan, josta hän siirtyi vuonna 1939 Vilnan yliopistoon ja työskenteli siellä vuoteen 1943 asti, kun natsit sulkivat sen.

Sodan jälkeen Sesemann palasi Vilnan yliopistoon mutta joutui neuvostoviranomaisten pidättämäksi vuonna 1950 ja hänet tuomittiin 15 vuodeksi työleirille Siperiaan. Kuuden vuoden karkotuksen jälkeen hänet vapautettiin, ja vasta usean vuoden kuluttua hänen sallittiin opettaa logiikkaa historian ja filologian laitoksessa Vilnan yliopistossa. Elämänsä loppuvuodet hän opetti ja työskenteli ahkerasti logiikan ja filosofian historian parissa.

Henry Parland, Oscar Parland, Ralf Parland ja Herman Parland olivat Vasili Sesemannin sisarenpoikia.

## Lähteet

## Kirjallisuutta
* 
* 
* 
* 

## Aiheesta muualla
* Anilionyte, Loreta & Lozuraitis, Albinas: The Life of Vosylius Sezemanas and His Critical Realism.  
*
Pigworm

**Pigworm** on brittiläisen Jim Pembroken toinen sooloalbumi. Se julkaistiin vuonna 1974. CD-versio levystä ilmestyi vuonna 1997.

## Kappaleet
Kaikki sävellykset ja sanoitukset Jim Pembroke.

#
#
#
#
#
#
#
#
#
#

## Kokoonpano
* Jim Pembroke – piano, laulu
* Jukka Gustavson – urut
* Pekka "Rekku" Rechardt – kitara
* Pekka Pohjola – basso
* Ronnie Österberg – rummut

* Otto Donner – torvisovitukset
* Juhani Aaltonen – tenorisaksofoni
* Jörgen Petersen – trumpetti
* Pentti Lasanen – klarinetti
* Jussi Aalto – pasuuna
* Mircia Stan – pasuuna
* Måns "Mosse" Groundstroem – Minimoog
* Christian "Chrisse" Schwindt – marakassit
* Vesa Aaltonen – lehmänkello

### Muut tekijät
* Måns Groundstroem – tuottaja
* Ronnie Österberg – tuottaja
* Erkki Hyvönen – äänittäjä (Finnvox)
* Jim Pembroke – kansitaide
* Mårten Huldén – kansikuva

## Aiheesta muualla
* Pigworm discogs.com -sivustolla
Party Upstairs

**Party Upstairs** on suomalaistuneen brittimuusikon Jim Pembroken viides sooloalbumi. Se julkaistiin vuonna 1981. CD-versio levystä ilmestyi vuonna 1995, sisältäen kaksi Pembroken Jimbo-yhtyeen kappaletta "4 Million Telephones" ja "Midnight At Noon".

## Kappaleet
Sävellykset ja sanoitukset Jim Pembroke, paitsi 5. sävellys Jukka Orma.

### A-puoli
#
#
#
#
#
#
#

### B-puoli
#
#
#
#
#
#

### CD-painoksen bonuskappaleet
# Jimbo: 
# Jimbo: 

## Kokoonpano
* Jim Pembroke – laulu, piano, kitara
* Jukka Orma – kitara, laulu, piano
* Pedro Hietanen – haitari
* Mats Huldén – basso
* Alf Forsman – rummut
* Jimbo: Jim Pembroke - Jukka Orma - Mats Huldén - Alf Forsman

### Muut tekijät
* Tuottaja: Otto Donner – tuottaja
* Äänitys: Jukka Laaksonen – äänittäjä
* Äänitetty MTV-studioilla

## Aiheesta muualla
* Party Upstairs discogs.com -sivustolla
Harold Henry Joachim

**Harold Henry Joachim** (28. toukokuuta 1868 - 30. heinäkuuta 1938) oli brittiläisiin idealisteihin lukeutunut filosofi. Hän oli Francis Herbert Bradleyn oppilas. Joachim tunnetaan erityisesti totuuden koherenssiteorian muotoilusta teoksessa *The Nature of Truth* (1906).

Joachim opiskeli Harrow Schoolissa ja Balliol Collegessa Oxfordissa. Hänestä tuli Wykeham-oppituolin logiikan professori vuonna 1919, ja hän hoiti tehtävää kuolemaansa saakka.

## Teoksia

* *Study of the Ethics of Spinoza (Ethica Ordine Geometrico Demonstrata)* (1901)
* *The Nature of Truth* (1906)
* *De lineis insecabilis* (1908) translator
* *Immediate Experience and Mediation* (1919)
* *Aristotle on Coming-To-Be and Passing-Away (De Generatione Et Corruptione)* (1922)
* *Logical Studies* (1948)
* *Descartes's Rules for the Direction of the Mind* (1957; John Austinin ja Errol Harrisin muistiinpanoista toimittama)
Sippolan hovi

**Sippolan hovi** eli **Sippolan kartano** on Kouvolan Sippolassa sijaitseva entinen rälssisäteri, jonka maat on nykyisin palstoitettu. Kartanon vuonna 1836 valmistunut uusrenessanssityylinen päärakennus on Suomen suurin puukartanorakennus. Vuosina 1857–1899 siellä toimi Saveron pullolasitehdas. Kartanossa on toiminut vuodesta 1909 alkaen koulukoti. 

Alexander von Daehn perusti Sippolaan vuonna 1856 Suomen ensimmäisen juustomeijerin. Kartanon pihassa kasvaa niin kutsuttu juustomänty. Puu on saanut nimensä siitä, että kartanon juustomestariksi hankittu nuori sveitsiläinen Rudolf Klossner keitti sen oksasta roikkuneessa padassa ensimmäisen Suomessa valmistetun emmentaljuuston vuonna 1856. Klossner houkutteli Sveitsistä Suomeen kymmeniä muitakin juustomestareita, ja hänestä itsestään tuli Suomen ensimmäinen valtiomeijeristi.

## Sippolan kartanon omistajia
Kartanon muodosti valtaneuvos, paroni Lorentz Creutz. Hän sai alueita läänitykseksi, osti talonpojilta sukuoikeuksia ja tiluksia ja sai muodostettua Sippulaksi kutsuttuun kylään maatilan, jolle myönnettiin säterioikeudet. Näin syntyi kartano. Sippula ja Ahvenkoski periytyivät Lorentz Creutzin toiseksi vanhimmalle pojalle, kreivi Johan Creutzille.

Pikkuvihan aikana 1740-luvulla kartanon rakennukset poltettiin ja tila autioitui. Creutzien piti vuoden 1743 Turun rauhan jälkeen luopua Vanhaan Suomeen jääneistä omistuksistaan. Kreivin perilliset myivät Sippolan, ja sen omistaja vaihtui usein. Lopulta omistajasuvuksi vakiintui von Daehn -suku.

Ennen von Daehnin aikaa Sippolan hovin pinta-ala oli noin 8&nbsp;000 hehtaaria, josta viljelysmaata oli vain noin 100 hehtaaria. Alexander Gustav von Daehnin aikana hovin pinta-ala kasvoi 10&nbsp;000 hehtaariin.

Omistajaluettelo (mahdollisesti epätäydellinen) 1600-luvun lopulta lukien:
* valtaneuvos, paroni Lorentz Creutz 1649–1676
* Elsa Duval (edellisen vaimo) 1676–
* maamarsalkka, kreivi Johan Creutz 1676–1726
* Gertrud Sofia von Treyden (edellisen vaimo) 1721–1737
* sotaneuvos, kreivi Svante Creutz –1746
* paroni Otto Reinhold von Stackelberg –1755
* talollinen Bertil Niilonpoika Koskela 1756–1760
* tuomiorovasti Fabian Gudseus 1761–1783
* hovineuvos, asessori, tykistökapteeni Johan Samuel von Daehn 1784–1814
* kuvernementtisihteeri Alexander Gustav von Daehn 1814–1855
* kapteeni Alexander Leonard von Daehn 1856–1894
* ministerivaltiosihteeri Woldemar von Daehn 1894–1898
* Halla Oy (Kymi Oy) 1899 (piti metsät, myi pois kartanon)
* eversti Lennart Forstén 1899–1909
* hovineuvos Bjugg 1909

## Saveron hovi
Saveron hovi perustettiin Sippolan hovin sivutilaksi Saverolle 1857. Hovi sijaitsi todennäköisesti osoitteessa Niittypolku 22, ja sitä kutsuttiin myös Härkähoviksi. Hovissa oli tilanhoitaja, kaksi renkiä ja yksi piika. Se paloi vuonna 1910.

Saveron torpat tekivät taksvärkkiä Härkähoville. Sieltä toimitettiin myös maitoa päähovin juustolaan ja lasitehtaan väelle.

## Katso myös
* Sippolan hovin torpparit

## Lähteet

## Aiheesta muualla
*
*
* Sippolan koulukodin sivut
Office of Film and Literature Classification (Uusi-Seelanti)

**Office of Film and Literature Classification** (**OFLC**) on Uudessa-Seelannissa toimiva virasto, joka on vastuussa kaikkien elokuvien, videoiden, julkaisujen ja joidenkin videopelien ikäluokitusjärjestelmistä Uudessa-Seelannissa. 

OFLC:llä on oikeus luokittaa ”julkaisuja”, joihin lukeutuvat elokuvat, videot, DVD:t, tietokone- ja videopelit rajoitettavalla sisällöllä, kirjat, lehdet, sarjakuvat, manga, äänitteet, kuvat, sanomalehdet, valokuvat, diaesitykset, ”mikä tahansa tuloste ja kirjoitus”, "paperi tai mikä tahansa muu asia”, jossa on kuvia tai tekstiä, digitaalikuvat sekä teksti- ja äänitiedostot. OFLC:llä pitää myös hyväksyttää elokuvaposterit. Vain tietokonepelit rajoitettavalla sisällöllä sekä kaikki elokuvat ja DVD:t joutuvat hakemaan leiman ennen kuin niitä voidaan tarjota myyntiin tai esitteille. 

## Johtajatarkastajat

*William Jolliffe 1916–1927
*W A Tanner 1927–1937
*W A von Keisenberg 1938–1949
*Gordon Mirams 1949–1959
*Douglas McIntosh 1960–1976
*Bernard Tunnicliffe 1977–1983
*Arthur Everard 1984–1990
*Jane Wrightson 1991–1993
*Kathryn Paterson 1994–1998
*Bill Hastings 1999–

## Järjestelmä

## Lähteet

## Aiheesta muualla
* Office of Film and Literature Classification
1. Baltian rintama

**1. Baltian rintama** oli puna-armeijan toisen maailmansodan rintama, joka muodostettiin 20. lokakuuta 1943 Kalininin rintamasta. 24. helmikuuta 1945 se uudelleenjärjesteltiin Semlandin operatiiviseksi ryhmäksi.

Operaatio Bagrationissa 1., 2. ja 3. Valkovenäjän rintama sekä 1. Baltian rintama hyökkäsivät Saksan Keskustan armeijaryhmää vastaan 700 km leveän kaistan kautta, joka ulottui Polatskista Bobruiskiin.1. Baltian rintaman 359&nbsp;500 sotilasta työntyi Pohjoisen ja Keskustan armeijaryhmän välistä kohti Itä-Preussia ja Baltiaa. Rintaman tehtävänä oli suojella päähyökkäyksen oikeaa sivustaa ja tukea etelämpänä olevia joukkoja.

Lokakuun alussa 1. Baltian rintama hyökkäsi länteen kohti Baltian rannikkoa, jonka se saavutti lähellä Memeliä 10. lokakuuta 1944. Pohjoisen armeijaryhmä jäi näi eristyksiin ja joutui perääntymään Kuurinmaalle. 1. ja 2. Baltian rintama saivat Stavkalta määräyksen Kuurinmaan armeijaryhmän tuhoamisesta, jotta Baltiaan sijoitetut joukot saataisiin vapautettua tärkeämpiin tehtäviin. Ensimmäinen hyökkäys aloitettiin 16. lokakuuta 1944, mutta se pysähtyi lähelle Tukumsin kaupunkia. 27. päivänä aloitettu uusi offensiivi pysähtyi sekin ilman merkittäviä saavutuksia. Kolmannen kerran motin tuhoamista yritettiin 20. marraskuuta, mutta saksalaisten ja latvialaisten joukkojen onnistui säilyttää puolustusasemansa. Epäonnistuneita yrityksiä tehtiin vielä joulukuussa, helmikuussa ja huhtikuussa 1945.

## Komentajat
* 20. lokakuuta – 19. marraskuuta 1943 armeijankenraali Andrei Jerjomenko
* 20. marraskuuta 1943 – 24. helmikuuta 1945 armeijankenraali Ivan Agramjan

## Lähteet
John Henry Muirhead

**John Henry Muirhead** (28. huhtikuuta 1855 - 24. toukokuuta 1940) oli brittiläisiin idealisteihin lukeutunut filosofi. Hänet tunnetaan parhaiten "Muirhead Library of Philosophyn" alullepanijana vuonna 1890.

Muirhead syntyi Glasgow'ssa. Hän opiskeli Glasgow Academyssä (1866–70) ja jatkoi Glasgow'n yliopistoon, jossa sai paljon vaikutteita Edward Cairdin, moraalifilosofian professorin, hegeliläisyydestä. "Muirhead Library of Philosophyn" julkaisu jatkui 1970-luvulle. Siitä tuli nykyaikaisen filosofian historian merkkiteoksia, ja siinä julkaistiin monien  huomattavien filosofien kirjoituksia, mukaan lukien Ernest Albee, Brand Blanshard, Francis Herbert Bradley, Axel Hägerström, Henri Bergson, Edmund Husserl, Bernard Bosanquet, Irving Thalberg Jr., Georg Wilhelm Friedrich Hegel ja George Edward Moore. Vuonna 2002 kirjasto julkaistiin 95 osan sarjana ().

## Teoksia

* *The Life and Philosophy of Edward Caird* (yhdessä Sir Henry Jonesin kanssa) (1921)
* *Coleridge as Philosopher* (1930)
* *The Platonic Tradition in Anglo-Saxon Philosophy: Studies in the History of Idealism in England and America* (1931)
* *Rule and End in Morals* (1969)
* *The Use of Philosophy: Californian Addresses* (1979)
* *The Elements of Ethics*
* *Chapters from Aristotle's Ethics*
Magic Caves

**Magic Caves** oli Suomen ainoa liikuteltava kummitusjuna. Sen omisti Suomen Tivoli vuoteen 1996 asti, jolloin se myytiin Skoghin tivoliin Ruotsiin. Magic Caves sisälsi muun muassa punaisen pirun, joka nosti irtopäätäänsä matkustajille, nauravan Draculan, joka ei ollut mekaaninen, zombin, joka heräsi haudasta ja luurangon. Radalla kuului nauhoitettua kovaa naurua. Magic Caves tuli Suomen tivoliin noin 1980-luvun alkupuolella. Kummitusjuna on italialaista tuotantoa. Valmistaja on luultavasti Carpenteria 2000.